वाणिज्य एवं उद्योग मंत्रालय
इलेक्ट्रोनिक वस्तु निर्यात ने अप्रैल-दिसंबर 2021 में 11.0 बिलियन डॉलर  अर्जित कर वर्ष 2020 की समान अवधि के दौरान अर्जित किए गए 7.4 बिलियन डॉलर की तुलना में 49 प्रतिशत की भारी बढोतरी दर्ज कराई
अमेरिका , संयुक्त अरब अमीरात  दो शीर्ष इलेक्ट्रोनिक निर्यात गंतव्य रहे
इलेक्ट्रोनिक वस्तु निर्यात ने दिसंबर 2021 में 1.67 बिलियन डॉलर का आंकड़ा छुआ और दिसंबर 2020 में अर्जित 1.25 बिलियन डॉलर की तुलना में 33.99 प्रतिशत की बढोतरी दर्ज कराई
वित्त वर्ष 2021-22 की पहली तीन तिमाहियों में अर्जित 11.0 बिलियन डॉलर के निर्यात के साथ, इस सेक्टर द्वारा वित्त वर्ष 2019-20 में दर्ज 11.7 बिलियन डॉलर की पिछली ऊंचाई से बहुत आगे निकलते हुए सर्वकालिक ऊंचाई का रिकॉर्ड बनाना तय
भारत के इलेक्ट्रोनिक वस्तु निर्यात ने पिछले महीने 1.67 बिलियन डॉलर का आंकड़ा छुआ और दिसंबर 2020 में अर्जित 1.25 बिलियन डॉलर की तुलना में 33.99 प्रतिशत की बढोतरी दर्ज कराई। अप्रैल-दिसंबर 2021 के दौरान इस सेक्टर के निर्यात ने 11.0 बिलियन डॉलर  अर्जित कर वर्ष 2020 की समान अवधि के दौरान अर्जित किए गए 7.4 बिलियन डॉलर की तुलना में 49 प्रतिशत की बढोतरी दर्ज कराई। अप्रैल-दिसंबर 2019 के दौरान  तथा अप्रैल-दिसंबर 2014  की तुलना में इलेक्ट्रोनिक वस्तु निर्यात ने क्रमशः 26 प्रतिशत और 131 प्रतिशत की बढोतरी दर्ज कराई।
अप्रैल-नवंबर 2021 में  शीर्ष इलेक्ट्रोनिक निर्यात गंतव्य हैं: अमेरिका , संयुक्त अरब अमीरात , चीन , नीदरलैंड  तथा जर्मनी ।
मोबाइल फोन की भारत के इलेक्ट्रोनिक वस्तु सेक्टर निर्यात में प्रमुख हिस्सेदारी है। इस सेक्टर में आईटी हार्डवेयर , उपभोक्ता इलेक्ट्रोनिक्स , औद्योगिक इलेक्ट्रोनिक्स, ऑटो इलेक्ट्रोनिक्स, इलेक्ट्रोनिक कंपोनेंट, एलईडी लाइटिंग, स्ट्रैटजिक इलेक्ट्रोनिक्स, पीसीबीए, वीयरेबल्स तथा हियरेबल्स तथा दूरसंचार उपकरण शामिल हैं।
पिछले वित्त वर्ष  के दौरान इलेक्ट्रोनिक वस्तुओं का कुल निर्यात 11.11 बिलियन डॉलर था और वित्त वर्ष 2021-22 की पहली तीन तिमाहियों में अर्जित 11.0 बिलियन डॉलर के निर्यात के साथ इस सेक्टर द्वारा वित्त वर्ष 2019-20 में दर्ज 11.7 बिलियन डॉलर की पिछली ऊंचाई से बहुत आगे निकलते हुए सर्वकालिक ऊंचाई का रिकॉर्ड बनाना तय है।
सरकार द्वारा उठाये गए कदमों से जिनमें - राष्ट्रीय इलेक्ट्रोनिक्स नीति, 2019 जिसमें इलेक्ट्रोनिक्स, सिस्टम डिजाइन एवं विनिर्माण  के लिए एक वैश्विक हब के रूप में भारत को स्थापित करने की परिकल्पना की गई है, के तहत बड़े पैमाने पर इलेक्ट्रोनिक्स विनिर्माण के लिए उत्पादन से जुड़ी प्रोत्साहन स्कीम , आईटी हार्डवेयर के लिए पीएलआई, इलेक्ट्रोनिक कंपोनेंट तथा सेमीकंडक्टरों के विनिर्माण के संवर्धन के लिए स्कीम , मोडीफायड इलेक्ट्रोनिक्स मैन्यूफैक्चरिंग क्लस्टर्स  के निर्माण सहित मोबाइल फोन समेत इलेक्ट्रोनिक्स वस्तुओं के घरेलू विनिर्माण तथा निर्यात में बढोतरी की उम्मीद है। इसके अतिरिक्त, लागू कानूनों के अध्याधीन इलेक्ट्रोनिक्स विनिर्माण के लिए ऑटोमैटिक रूट के तहत 100 प्रतिशत तक के एफडीआई की अनुमति है। मोबाइल फोनों तथा उनके सब-असेंबली/ पार्ट्स विनिर्माण में घरेलू मूल्य वर्धन को बढ़ावा देने के लिए चरणबद्ध विनिर्माण कार्यक्रम  को अधिसूचित किया गया है। सेलुलर मोबाइल फोन सहित इलेक्ट्रोनिक वस्तुओं के घरेलू विनिर्माण को बढ़ावा देने के लिए टैरिफ संरचना को युक्तिसंगत बनाया गया है।
इलेक्ट्रोनिक्स एवं सूचना प्रौद्योगिकी मंत्रालय  ने सेामवार, 24 जनवरी को इलेक्ट्रोनिक्स सेक्टर के लिए 5 वर्षीय रोडमैप तथा विजन दस्तावेज के द्वितीय संस्करण का अनावरण किया। पहला संस्करण का अनावरण नवंबर, 2021 में किया गया था। विजन दस्तावेज में वर्तमान 75 बिलियन डॉलर की तुलना में अगले पांच वर्षों की अवधि में भारत को एक 300 बिलियन डॉलर के इलेक्ट्रोनिक्स विनिर्माण पावरहाउस के रूप में रूपांतरित करने की रूपरेखा बनाई गई है। यह 2026 तक इलेक्ट्रोनिक्स वस्तुओं के निर्यात को भारत के शीर्ष 2-3 निर्यात रैकिंग के बीच लाने में सहायता करेगा। इलेक्ट्रोनिक्स वस्तुओं के निर्यात के 2021-22 में अनुमानित 15 बिलियन डॉलर से बढ़ कर 2026 तक 120 बिलियन डॉलर तक पहुंच जाने की उम्मीद है।
एमजी/एएम/एसकेजे/वाईबी
(Visitor Counter : 235